Nadia Murad Basee Taha (Larabci نادية مراد باسي طه  ; An haife ta a shekarar 1993) mutuniyar Iraqi mabiyan Yazidi mai rajin kare hakkin Yan Adam, wanda take zaune a Jamus . A shekarar 2014, an sace ta daga garinsu na Kocho Iraƙi, kuma ƙungiyar IS ta riƙe ta tsawon watanni uku. Murad itace wadda ta ƙirƙiro ƙungiyar na Nadia, ƙungiyar da ta himmatu wajen "taimakawa mata da yara ƙanana waɗanda aka yiwa kisan ƙare dangi, cin zarafin jama'a, da fataucin mutane domin samar masu da waraka da sake gina rayuwarsu da al'ummominsu". A shekarar 2018, ita da Denis Mukwege an ba su kyautar lambar yabo ta Nobel ta Zaman Lafiya saboda "ƙoƙarin da suka yi na kawo ƙarshen amfani da lalata da juna a matsayin makamin yaƙi da rikici ." Ita ce 'yar Iraƙi ta farko mabiyar addinin Yazidi da aka bawa kyautar lambar yabo ta Nobel. A halin yanzu, ita mai bayar da shawara ce kan Manufofin Cigaba Mai Dorewa na Majalissar dinkin duniya wanda Babban Sakatare na Majalisar Dinkin Duniya ya nada. An haifi Murad a ƙauyen Kocho da ke gundumar Sinjar, Iraki .